Document ID: /roh_data/filtered/fineweb-2-filterrobots_roh.jsonl.gz/9440

Ils radund 30 abitants da Deira, la fracziun a la spunda sur Mesocco, han puspè pudì vegnir giu en il vitg. Quai però mo a pe, ha confermà l'Uffizi da construcziun bassa chantunal. La via saja averta mo per peduns. Tochen che la via è rumida daltut e puspè averta per autos, vegnia quai a cuzzar anc in mument. Il pli baud en il decurs dal suentermezdi èsi da quintar che la via saja puspè charrabla.
Chantun observa vinavant las spundas
Il chantun observa vinavant las spundas pervi da las temperaturas chaudas. Il privel da lavinas è tenor l'Institut da naiv e lavinas a Tavau il mument considerabel - cunzunt en il sid dal Grischun.
La lavina era vegnida a val gievgia avant gentar ed ha bloccà la via sin ina lungheza da radund 30 meters. Cunquai che la gronda part dils bun 30 abitants da Dreira eran a la lavur, èn mo paucas persunas stadas isoladas.
RR novitads 08:00+